खंडहर से 2 विदेशी पिस्टल और 58 पाकिस्तान के कारतूस मिले, उमेश की हत्या की साजिश स्वीकारी
Atiq Ahmed and Ashraf Interrogation; Follow Uttar Pradesh Prayagraj Umesh Pal Murder Case Latest News, Photos And Headlines On Dainik Bhaskar अतीक अहमद और अशरफ से पुलिस ने 23 घंटे पूछताछ की। दोनों से करीब 200 सवाल पूछे। सूत्रों के मुताबिक, इस दौरान अतीक ने कबूला है कि वह पाकिस्तान से हथियार की स
माफिया अतीक अहमद और अशरफ की शनिवार देर रात गोली मारकर हत्या कर दी गई। हत्या से कुछ देर पहले दोनों को प्रयागराज पुलिस कसारी मसारी इलाके में लेकर गई थी। यहां अतीक की निशानदेही पर एक खंडहर से 2 विदेशी पिस्टल और लगभग 58 कारतूस बरामद किए गए। इनमें से कुछ कारतूस पाकिस्तान के बताए जा रहे हैं। पुलिस उसकी छानबीन कर रही है।
23 घंटे तक हो चुकी है पूछताछ 
अतीक अहमद और अशरफ से यूपी ATS और प्रयागराज पुलिस ने 23 घंटे पूछताछ की थी। दोनों से करीब 200 सवाल पूछे गए थे। सूत्रों के मुताबिक, इस दौरान अतीक ने कबूला था कि वह पाकिस्तान से हथियार की सप्लाई लेता रहा है। अहमदाबाद जेल से उसने ISI एजेंट को फोन किया था। यही नहीं, अतीक ने उमेश पाल हत्याकांड की साजिश का भी जुर्म कबूल किया। अशरफ ने पुलिस को बताया कि किसी चैनल से हथियार पंजाब के एक फॉर्म हाउस तक पहुंच जाते थे।
पूछताछ में अतीक गिड़गिड़ाता रहा। परिवार के लिए रहम की भीख मांगता रहा। बेटे के जनाजे में शामिल होने की मिन्नतें करता रहा। इसी दौरान अतीक की तबीयत बिगड़ गई। इसके बाद अतीक और अशरफ को एक ही हथकड़ी में प्रयागराज के कॉल्विन हॉस्पिटल लाया गया।
असद के एनकाउंटर पर अशरफ बोला- अल्लाह की चीज थी, अल्लाह ने ले ली
अतीक और अशरफ को लेकर धूमनगंज पुलिस रात 9 बजे कौशांबी के लिए रवाना हुई थी। पुरामुफ्ती थाने के पास पुलिस का काफिला महंगांव में पहुंचा। यहां सर्च अभियान चलाने के बाद कुछ नहीं मिला। अधिकारी अतीक और अशरफ से पूछताछ कर ही रहे थे कि अतीक ने सीने में दर्द और घबराहट होने की बात कही।
इसके बाद पुलिस एक ही हथकड़ी में अतीक और अशरफ को लेकर कॉल्विन हॉस्पिटल पहुंची। जहां पर डॉक्टरों ने उसका 15 मिनट तक चेक-अप किया। हॉस्पिटल से दोनों बाहर आए, अतीक मीडिया के सवालों पर खामोश रहा, लेकिन अशरफ ने भतीजे असद के एनकाउंटर पर पहला बयान दिया। असद के मारे जाने पर अशरफ बोला- 'अल्लाह की चीज थी, अल्लाह ने ले ली।'
बोरे पर बितानी पड़ी रात, 3 घंटे सोने दिया
अतीक और उसके भाई अशरफ को बोरे पर रात बितानी पड़ी। केवल 3 घंटे ही दोनों को सोने दिया गया। लगातार पूछताछ होती रही। ATS ने अलग से हथियारों और पाकिस्तान कनेक्शन को लेकर 4 घंटे तक पूछताछ की। इस दौरान कई सवालों पर अतीक और अशरफ चुप्पी साधे रहे।
ISI की मदद से ड्रोन गिराता था बॉर्डर पर हथियार
माफिया अतीक अहमद ने पुलिस को दिए बयान में कहा है कि उसके पास कभी हथियार की कमी नहीं रही। ISI के एजेंट ड्रोन से उसके हथियार पाकिस्तान से भारत सीमा में गिराते थे। अशरफ उन हथियारों की डिलीवरी करा लेता था और बदले में पैसे दे देता था। अतीक ने कहा कि वह पंजाब में उस जगह को दिखा सकता है, जहां से वो हथियार जमा कराता था। अतीक के बेटे असद और उसके शूटर गुलाम के पास जो हथियार मिले हैं, वो रेयर हैं। उनके भी पाकिस्तान से मंगाए जाने की आशंका है।
अतीक ने खाई मेस की दाल-रोटी, अशरफ ने चाय पीकर रोजा खाेला
माफिया अतीक अहमद ने धूमनगंज थाने के मेस की दाल रोटी खाकर रोजा तोड़ा। वहीं अशरफ ने चाय पीकर अपना रोजा तोड़ा। बेटे की मौत से दुखी अतीक अहमद ने खाना खाने से ही मना कर दिया था। भाई अशरफ ने अतीक की खराब सेहत और दवाएं खाने का हवाला दिया। इसके बाद अतीक ने दाल रोटी खाकर दवाएं खाईं ।
ATS ने अतीक से किए ये 10 सवाल 
अतीक-अशरफ से जांच अधिकारी ने किए ये सवाल 
जनाजे में शामिल नहीं हो पाया अतीक-अशरफ
माफिया अतीक अहमद और उसका भाई अशरफ एनकाउंटर में मारे गए असद के जनाजे में शामिल नहीं हो पाए। अतीक ने रिमांड मजिस्ट्रेट के सामने अर्जी लगाकर बेटे के जनाजे में शामिल होने की इजाजत मांगी थी, लेकिन वे छुट्‌टी पर थे। इसके बाद अर्जी अवकाश कालीन पीठ के सामने गई, लेकिन उसने कहा कि यह उसके अधिकार क्षेत्र का मामला नहीं है ऐसे में वह सुनवाई नहीं कर सकती।
अतीक से जुड़ी ये खबरें भी पढ़ें...
ATS तलाश रही अतीक के आतंकी कनेक्शन, UAPA के तहत होगी कार्रवाई
UP ATS ने माफिया अतीक अहमद के आतंकी संगठनों से सांठगांठ के बारे में जानकारी जुटाना शुरू कर दी है। जहां एक टीम प्रयागराज में उससे पूछताछ कर रही है। वहीं एक टीम उसके बयानों के आधार पर पंजाब और कश्मीर में हथियार की खरीद-फरोख्त करने वालों के बारे में जानकारी जुटाना शुरू कर दिया है। सूत्रों के मुताबिक, ATS उससे मिली जानकारी के हिसाब से आतंकी संगठनों से मिलकर हथियारों की खरीद-फरोख्त मामले में UAPA (विधि विरुद्ध क्रियाकलाप निवारण अधिनियम) के तहत केस दर्ज करेगा। पढ़ें पूरी खबर...